
ZMENA VÝZVY

Slovenská inovačná a energetická agentúra 
ako sprostredkovateľský orgán pre Program Slovensko

oznamuje zmenu č. 2  
vo výzve na predkladanie žiadostí o poskytnutie nenávratného finančného príspevku s kódom 
PSK-SIEA-006-2024-DV-FST











Dátum účinnosti zmeny č. 2 výzvy:
09.02.2026


	Identifikácia výzvy

	Názov výzvy
	Výzva na podporu energetickej efektívnosti verejných budov regiónu hornej Nitry (ďalej len „výzva“)

	Kód výzvy
	PSK-SIEA-006-2024-DV-FST

	Priorita
	8P1        Fond na spravodlivú transformáciu

	Špecifický cieľ 
	JSO8.1 Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody. 

	Opatrenie
	8.2.1       Podpora čistej energie a obehového hospodárstva (región horná Nitra)



	Stručný cieľ zmeny výzvy

	Cieľom zmeny č. 2 výzvy na predkladanie žiadostí o poskytnutie nenávratného finančného príspevku s kódom PSK- PSK-SIEA-006-2024-DV-FST je:
· úprava výšky finančných prostriedkov určených na vyčerpanie vo výzve (zdroj EÚ) 
· dodefinovanie podmienok poskytnutia príspevku (ďalej aj „PPP“) a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti
· úprava popisu ďalších skutočností týkajúcich sa poskytovania príspevku
· úprava prílohy č. 1výzvy Formulár ŽoNFP v nadväznosti na došpecifikovanie PPP 
· úprava prílohy č. 2 výzvy Zoznam príloh ŽoNFP v nadväznosti na potrebu zosúladenia so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti
· dodefinovanie Prílohy č. 5 výzvy Zoznam merateľných ukazovateľov a iných údajov v nadväznosti na potrebu doplnenia iných údajov
· úprava Prílohy č. 8 výzvy Zásada „nespôsobovať významnú škodu“ a Prílohy č. 8a - Súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území Natura 2000 v nadväznosti na aktualizáciu Metodického usmernenia RO č. 7 - Usmernenie k uplatňovaniu zásady „Nespôsobovať významnú škodu“, verzia 1.5
Právnym základom pre zmenu výzvy je § 14 ods. 4 až 6 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „zákon o príspevkoch z fondov“). Poskytovateľ mení náležitosti výzvy spôsobom, ktorým sú dodržané princípy podľa § 2 ods. 2 zákona o príspevkoch z fondov.



	Dokumenty dotknuté zmenou

	· Výzva
· Príloha č. 1 výzvy – Formulár ŽoNFP
· Príloha č. 2 výzvy – Zoznam príloh
· Príloha č. 5 výzvy – Zoznam merateľných ukazovateľov a iných údajov
· Príloha č. 8 výzvy - Zásada „nespôsobovať významnú škodu“



	Zmeny uskutočnené zmenou č. 2, vrátane odôvodnenia zmeny

	Výzva
· Identifikácia výzvy - Aktualizácia výšky finančných prostriedkov určených na vyčerpanie vo výzve (zdroj EÚ)
Dôvodom zmeny je zosúladenie alokácie v nadväznosti na schválenie navýšenia finančných prostriedkov Monitorovacím výborom pre Program Slovensko
· Financovanie projektu – doplnenie informácie v súvislosti s financovaním o poskytovanie zdrojov zo štátneho rozpočtu
Dôvodom zmeny je zosúladenie so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027
· Podmienky poskytnutia príspevku – precizácia textu
Dôvodom zmeny potreba jednoznačného informovania žiadateľa a transparentnosť pri poskytovaní informácií
· Podmienka poskytnutia príspevku č. 1 Právna forma – úprava spôsobu overenia splnenia PPP 
Dôvodom zmeny je potreba uvádzania všetkých relevantných informácií a transparentnosť pri overovaní ŽoNFP.
· Podmienka poskytnutia príspevku č. 2 Podmienka zákazu vedenia výkonu rozhodnutia voči žiadateľovi – úprava opisu podmienky, formy preukázania splnenia PPP a spôsobu overenia splnenia PPP
Dôvodom zmeny je potreba precizácie textu pre jednoznačné informovanie žiadateľov o popise PPP, spôsobe preukázania splnenia PPP a spôsobu overenia splnenia PPP a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti
· Podmienka poskytnutia príspevku č. 3 Podmienka, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 nariadenia č. 2018/1046) – úprava relevantného nariadenia vo vzťahu k opisu podmienky
Dôvodom zmeny je prijatie Nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie vo vzťahu k predmetnej PPP a transparentné informovanie žiadateľa
· Podmienka poskytnutia príspevku č. 4 Podmienka, že žiadateľ má schválený program rozvoja a príslušnú územnoplánovaciu dokumentáciu – úprava opisu podmienky, formy preukázania splnenia PPP a spôsobu overenia splnenia PPP
Dôvodom zmeny je potreba precizácie textu pre jednoznačné informovanie žiadateľov o popise PPP, spôsobe preukázania splnenia PPP a spôsobu overenia splnenia PPP a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti a zákonom č. 200/2022 Z. z. o územnom plánovaní v znení neskorších predpisov
· Podmienka poskytnutia príspevku č. 5 Podmienka oprávnenosti aktivít projektu – odstránenie informácie: „Po finalizácii údajov budú vložené do výzvy a bude ich potrebné presunúť do Znmluvy o poskytnutí NFP.“
Dôvodom zmeny je sfinalizovanie údajov a tieto sú presunuté do výzvy, Prílohy č. 5 Zoznam merateľných ukazovateľov a iných údajov
· Ďalšie skutočnosti týkajúce sa poskytovania príspevku – úprava opisu 
Dôvodom zmeny je potreba precizácie textu pre jednoznačné informovanie žiadateľov o popise ďalších skutočností týkajúcich sa poskytovania príspevku
· Podmienky vyplývajúce zo zásady „nespôsobovať významnú škodu“ (DNSH) – úprava popisu ďalšej skutočnosti týkajúcej sa poskytovania príspevku
Dôvodom zmeny je potreba precizácie textu pre jednoznačné informovanie žiadateľov
· Informácie k spôsobu predloženia ŽoNFP – precizácia textu vo vzťahu k spôsobu podania ŽoNFP
Dôvodom zmeny je potreba precizácie textu pre jednoznačné informovanie žiadateľov
· Informácie k spôsobu predloženia ŽoNFP, časť Miesto pre podanie ŽoNFP – úprava adresy (organizačného odboru) pre doručovanie dokumentov v listinnej forme
Dôvodom úpravy je organizačná zmena v rámci štruktúry organizácie
Príloha č. 1 výzvy – Formulár ŽoNFP
· 7.1 Účel projektu a jeho očakávané výsledky, 7.2 Popis východiskovej situácie, 7.3 Spôsob realizácie aktivít projektu – úprava popisu a dodefinovanie skutočností, ktoré žiadateľ v rámci ŽoNFP vypĺňa
Dôvodom zmeny je zosúladenie predmetných skutočností s výzvou a potreba jednoznačného informovania žiadateľa
Príloha č. 2 výzvy – Zoznam príloh ŽoNFP
· Príloha č. 3 ŽoNFP – Uznesenie (výpis z uznesenia) o schválení programu rozvoja a príslušnej   územnoplánovacej dokumentácie – úprava popisu prílohy
Dôvodom zmeny je potreba precizácie textu pre jednoznačné informovanie žiadateľov o popise prílohy v nadväznosti na PPP č. 4 Podmienka, že žiadateľ má schválený program rozvoja a príslušnú územnoplánovaciu dokumentáciu (zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti) a na zákon č. 200/2022 Z. z. o územnom plánovaní v znení neskorších predpisov
Príloha č. 5 výzvy – Zoznam merateľných ukazovateľov a iných údajov
· Doplnenie Tabuľky č. 3: Prehľad iných údajov 
Dôvodom zmeny je zosúladenie s Metodickým dokumentom RO č. 10, verzia 2.0 – Číselník merateľných ukazovateľov a iných údajov a dodefinovanie iných údajov uplatniteľných v rámci výzvy
Príloha č. 8 výzvy - Zásada „nespôsobovať významnú škodu“ a Prílohy č. 8a - Súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území Natura 2000  
· Úprava textu
Dôvodom zmeny je potreba zosúladenia s Metodickým usmernením RO č. 7 - Usmernenie k uplatňovaniu zásady „Nespôsobovať významnú škodu“, verzia 1.5 a usmernením aplikácie zeleného verejného obstarávania pre produktovú skupinu „cestná doprava“ zo dňa 17.12.2025.

	Neoddeliteľnou súčasťou tohto dokumentu je znenie dokumentácie výzvy so sledovaním zmien.





	Účinnosť zmien 

	Zmena č. 2 je účinná odo dňa jej zverejnenia, t. j. od 09.02.2026.
Zmeny sa uplatnia na všetky ŽoNFP, ktorých konanie nebolo do dňa nadobudnutia účinnosti tohto usmernenia právoplatne ukončené.
Zmeny týkajúce sa ďalších skutočností DNSH uvedených v rámci prílohy č. 8 výzvy Zásada nespôsobovať významnú škodu, pri ktorých bol čas overenia stanovený pred podpisom Zmluvy o poskytnutí NFP sa vzťahujú na tie ŽoNFP, u ktorých ku dňu účinnosti zmeny č. 2 výzvy neboli predmetné ďalšie skutočnosti DNSH overené.

